**ODGOVORI NA VPRAŠANJA**

**Javni razpis: Krajša in daljša gostovanja tujih strokovnjakov in visokošolskih učiteljev na slovenskih visokošolskih zavodih 2019-2022 (v nadaljnjem besedilu: javni razpis) objavljen v Uradnem listu Republike Slovenije št. 39/19 z dne 21. 6. 2019 (Razglasni del, str. 1386-1399)**

1. Ali se v kalkulator razdalj »Distance calculator« za izračun stroška poti vpiše/upošteva sedež institucije, kjer je gostujoči prof. zaposlen ali dejansko naslov kjer prebiva?

Za izračun višine stroška poti je potrebno v kalkulator razdalj »Distance calculator«, vnesti:

* v primeru zaposlenega gostujočega tujega strokovnjaka kot kraj odhoda za izračun razdalje mesto/kraj, kjer je gostujoči tuji strokovnjak zaposlen,
* v primeru neodvisnega tujega gostujočega strokovnjaka kot kraj odhoda za izračun razdalje mesto/kraj njegovega bivanja (stalnega/začasnega prebivališča) v tujini.

Kot kraj prihoda se za izračun razdalje upošteva mesto/kraj, kjer je sedež visokošolskega zavoda (v primeru, da je sedež prijavitelja v drugem kraju, kot sedež posameznih članic, se lahko kot kraj odhoda upošteva sedež članice, na kateri bo gostujoči tuji strokovnjak gostoval). Gledati točko 12.2.2 SSE za potne stroške javnega razpisa.

1. Prosimo, da dodatno pojasnite točko 4. Kakovost predlogov in zagotavljanje utemeljenosti in racionalnosti finančnega načrta in stroškov Prijavnega obrazca, in sicer kratka utemeljitev finančnega načrta?

V točki 4. Kakovost predlogov in zagotavljanje utemeljenosti in racionalnosti finančnega načrta in stroškov Prijavnega obrazca prijavitelj poda kratko pisno utemeljitev Finančnega načrta (Priloga 3.1 k Prijavnemu obrazcu) in izračunov iz Obrazložitve Finančnega načrta k točki 4. Prijavnega obrazca (Priloga 3.2 k Prijavnemu obrazca). V prijavi je potrebno torej navesti tako pisno utemeljitev v točki 4. Prijavnega obrazca kot priložiti prilogo 3.2, ki je Obrazložitev Finančnega načrta.

1. Kaj pomeni izraz »obdobje gostovanja«, ki ga bomo npr. navajali tudi v vabilu, dogovoru o sodelovanju in drugih dokumentih. Ali v primeru krajšega oz. daljšega gostovanja datumska navedba od…dan/mesec/leto do… dan/mesec/leto lahko vključuje dodatna 2 dni za dan prihoda/odhoda (seveda v primerih, ko sta dodatna dneva za prihod/odhod utemeljeno upravičena)?

Izraz »obdobje gostovanja« pomeni obdobje neposrednega izvajanja aktivnosti iz točke 2.1 javnega razpisa. Za razliko od vabila (opomba 20 javnega razpisa) mora skladno z opombo 21 javnega razpisa Dogovor o sodelovanju med upravičencem in gostujočim tujim strokovnjakom med drugim vključevati tudi datumsko navedbo obdobja gostovanja. Stroški za bivanje gostujočega tujega strokovnjaka se po potrebi lahko podaljšajo za dva (2) dni za pot.

1. Ali je v skladu s pojasnilom pri Prilogi k C.3.1 upravičeno gostovanje gostujočega tujega strokovnjaka za obdobje najmanj treh mesecev tisto, ki se je izvedlo v zadnjih treh letih pred objavo javnega razpisa (torej v obdobju od 21. 6. 2016 do 21. 6. 2019)

Da. Izvedeno gostovanje gostujočega tujega strokovnjaka iz Priloge k C.3.1 za obdobje najmanj treh mesecev mora biti v celoti izvedeno znotraj tega obdobja. Gledati tudi Odgovori na vprašanja z dne 18. 7. 2019, odgovor 23.

1. Ali je pri izpolnjevanju točke 1. Obseg in struktura aktivnosti operacije v okviru rubrike C Vsebinska zasnova operacije Prijavnega obrazca potrebno navesti vse načrtovane gostujoče tuje strokovnjake ali zgolj samo tistega, za katerega bomo priložili dokazilo.

Gledati Odgovori na vprašanja z dne 18. 7. 2019, odgovor 10 in 17.

Pri izpolnjevanju točke 1. Obseg in struktura aktivnosti operacije v okviru rubrike C Vsebinska zasnova operacije je v okviru 1.1, 1.2, 1.3 in 1.4 Prijavnega obrazca potrebno navesti podatke za vse načrtovane gostujoče tuje strokovnjaka.

1. Prosimo, da ponovno navedete, katere elemente naj bi vsebovala izjava slovenskega gostujočega tujega strokovnjaka pri tč. 2.3 Prijavnega obrazca, in sicer v času prijave in v času izvajanja/poročanja?

Ob prijavi se kot dokazilo k točki 2.3 priloži izjavo slovenskega gostujočega tujega strokovnjaka, da bo sodeloval na operaciji kot gostujoči tuji strokovnjak s kopijo dokazila, da je zaposlen v tujini na tuji instituciji / potrdilo tuje institucije s podpisom odgovorne ali pooblaščene osebe in uradnim žigom tuje institucije (če je relevantno) / dogovor ipd. Drugi elementi izjave niso opredeljeni. Prijavitelji sami odgovorno načrtujejo in preverijo ustreznost slovenskega strokovnega in akademskega osebja, ki biva (stalno ali začasno) in je zaposlen v tujini na eni izmed tujih institucij.

V fazi poročanja bo ministrstvo skladno s točko 5. Obveznosti izbranega prijavitelja v času izvajanja operacije na podlagi predpisanih dokazil za izkazovanje upravičenosti stroškov na operaciji, opredeljenih v točki B. Dokazila o doseženih rezultatih v okviru SSE za izvedbo gostovanj gostujočih tujih strokovnjakov, preverjalo izpolnjevanje obveznosti. Kot dokazilo je med drugim predpisana izjava, ki se nahaja v razpisni dokumentaciji pod točko 12. Izjava gostujočega tujega strokovnjaka.